**Minutat**

**TRYEZA KOMBËTARE**

**mbi**

**QEVERISJEN E BUJQËSISË DHE ZHVILLIMIT RURAL**

**Europe House *(Pallati Kongreseve),* 12 Shkurt 2019, ora 14:00**

***Hyrje***

Politikat kombëtare të zhvillimit bujqësor dhe rural kanë qenë në fokus të Tryezës kombëtare mbi qeverisjen e bujqësisë dhe zhvillimit rural e cila u mbajt më 12 shkurt në ambjentet e EU House. Tryeza solli së bashku rreth 80 pjesëmarrës nga gjithë vendi të cilët janë përfaqësues të institucioneve qendrore dhe autoriteteve lokale, të shoqëricë civile, shoqatave të fermerëve dhe sipërmarrjeve ruralë, akademikë ekspertë etj. Tryeza solli perspektivën e fermerëve dhe të aktorëve të tjerë në nivel vendor si dhe perspektivën e integrimit evropian mbi politikat dhe instrumentet e mbështetjes së bujqësisë dhe zhvillimit rural. Tryeza sikurse synoi rriti ndërgjegjësimin e aktorëve të ndryshëm mbi sfidat dhe çështjet e rëndësishme të politikave kombëtare të sektorit.

***Minutat***

**Tryezën e çeli Kryetari i Bordit tw ANRD**, Sotiraq Hroni, i cili ofroi një panoramë të përgjithshme të përpjekjeve të Rrjetit Shqiptar për Zhvillimin Rural (ANRD) dhe rolit aktiv në proceset dhe reformat në bujqësi dhe zhvillimin rural. Ai theksoi se objektivi kryesor i Rrjetit është advokacia nga poshtë lartë për formulimin dhe zbatimin e politikave të zhvillimit rural. Qëllimi është që nga njëra anë të ndihmohen aktorët në nivel vendror për të artikuluar nevojat, interesat dhe prioritetet e tyre për zhvillimin e komuniteteve rurale dhe nga ana tjetër Ministria e Bujqësisë dhe Zhvillimit Rural për të hartuar politika sa më efektive në ndihmë të komuniteteve rurale. Letra e Pozicionimit përfaqëson një dokumemt rrallëherë të konsultuar e të dakortësuar nga aktorët vendorë në katër forumet rajonale të Drinit, Arbërit, Egnatias dhe Vjosës.

Z. Grigor Gjeci, **Autoriteti Menaxhues i IPARD dhe njëkohësisht Drejtor i Politikave Bujqësore dhe Rurale** tregoi rreth progresit në lidhje me akreditimin e institucioneve vendore për të menaxhuar në mënyrë të decentralizuar Programin IPARD. Në fjalën e tij, z. Gjeci u ndal në thirrjet e parë të IPARD II dhe numrin e konsiderueshëm të aplikimeve që janë dorëzuar duke parashikuar edhe suksesin e këtij programi në Shqipëri. Gjithashtu, ai theksoi se ANRD konsiderohet partner i besueshëm dhe një instrument në procesin e zbatimit të Programit IPARD. Në lidhje me Letrën e Pozicionimit, z. Gjeci pranon perspektivën kritike të dokumentit duke njohur kritikat të cilat gjetën pjesërisht konsensus.

Më tej, Evelina Azizaj, **Koordinatore kombëtare e ANRD** prezantoi për pjesëmarrësit procesin e konsultimit, çështjet kritike dhe mangësitë që pengojnë politikat e sektorit të jenë efektive dhe të përputhshme me me frymën dhe parimet e Politikës së Përbashkët Bujqësore të BE-së. Në përfundim të prezantimit u theksuan edhe rekomandimet për adresimin e barrierave qe perngojnë politikat të kenë ndikim në jetët e komuniteteve rurale të vendit.

***Programi i Tryezës përfshinte komentues të Letrës së Pozicionimit:***

**Si përfaqësues i botës akademike,** Drini Imami, vlerësoi Letrën e pozicionimit e cila është një sintezë dhe analizë e gjithë problematikës së politikave të sektorit. Ai vlerësoi koherencën e letrës së pozicionimit duke nënvizuar rëndësinë e politikave të bazuara në evidencë si edhe të sistemeve që do të mundësojnë mbledhjen, përpunimin dhe analizën e këtyre informacioneve. Z. Imami vuri theksin te disa nga cështjet më kritike të politikave të sektorit të tilla si: financimi I ulët, shumëllojshmëria e masave, mungesa e studimeve vlerësuese të impaktit të politikave.

Në lidhje më këto, Z. Gjeci tregoi se pikërisht mungesa e sistemeve të informacionit sjell mungesën e masave decoupling. Sistemi i informacionit që shërben si instrument verifikimi ne vend do të lejonte zbatimin e masave të tilla.

Vitor Malutaj, **Ekspert i lartë i AgroPukës** i përfshirë intensivisht përgjatë procesit konsultues risolli në fokus çështje të ngritura unanimisht nga pjesëmarrësit në katër forumet. Ndër të tjera ai nënvizoi çështjen e informimit publik dhe transparencën duke theksuar se fermerët kërkojnë bashkëpunim me institucionet publike dhe informacion të siguruar direkt. Në lidhje me transparencën solli njëherësh vlerësime dhe vërejtje për punonjësit e AZHBR-së në disa zona të vendit. Ai theksoi rendësinë e madhe të bashkëpunimit ndërmjet aktorëve për të cilin duhet një koordinim më i mirë ndërmjet AZHBR-MBZHR-Bashki-Njësi administrative. Procesi i konsultimit të masave me fermerët një çështje tjetër problematike ku fermerët kanë shprehur mendimin se politikat bëhen nga zyrat.

Si komentues ishte ftuar edhe përfaqësuesje **e nismës vendore “Jemi zëri i fermerëve”** të zbatuar në qarkun Shkodër dhe të mbështetur nga BE. Martina Dedaj ndau me të pranishmit gjithë përvojën e nismës dhe hulumtimin që kishin realizuar me fermerët e zonës për të mbledhur perceptimet e tyre në lidhje me skemat kombëtare të mbështetjes për bujqësinë dhe zhvillimin rural. Gjetjet e nismës përputheshin me çështjet e Letrës së pozicionimit. Të gjitha problematikat e vërejtura kanë ndikuar – tha Martina – në uljen e besimit të fermerëve te institucionet publike. Çështje të rëndësishme mbeten ferma e vogël, fragmentarizimi i lartë i tokës bujqësore dhe mungesa e çertifikatave të pronësisë.

Më tej diskutimi u la i hapur për të gjithë pjesëmarrësit. Z. Thanas Tona, **nënkryetar i Bashkisë Korçë, konfirmoi se Letra e pozicionimit pasqyron shqetësimet reale të fermerëve.** Bashkia Korçe po zgjeron shërbimet në fshtatra. Funksionet duhen transferuar te Bashkia e cila duhet të ketë rol në vendimarrjen mbi projektet. Modele si Agropika dhe shërbimet këshillimore nuk i shërbejnë fermerit dhe zhvillimit.

Etleva Dashi, **pedagoge në UBT** në ndërhyrjen e saj theksoi rëndësinë e përfshirjes së të gjithë grupeve të interesit në proceset e përgatitjes së dokumentave strategjike kombëtare për sektorin. Gjithashtu, ajo kërkoi nga MZHBR përgatitjen e saktë të perimetrit social dhe ekonomik të GLV të ardhshme.

U diskutua nevoja e konceptimit të politikave bujqësore dhe rurale rreth fermerëve të vegjël si edhe atyre të zonave malore si përsa i përket asistencës financiare ashtu edhe asaj teknike në përgatitje projektesh dhe aplikime. Veçanërisht të domosdoshme janë politikat e mirëfillta për integrimin dhe mbajtjen e të rinjve të interesuar për të jetuar në fshat. Bujqësia duhet të shndërrohet në krenari – u theksua nga pjesëmarrësit, një koncept ky që sot mungon, dhe të rinjtë të shihen si e ardhmja e bujqësisë. Gjithashtu, **përfaqësues të Federatws sw Pyjeve dhe Kullotave** ngritën shqetësimet e banorëve të zonave rurale te cilët përdorin pyjet dhe kullotat. Eshtë prioritare përfshirja e zonave pyjore dhe kullosore në politikat e zhvillimit rural dhe bujqësor.

**Përfaqësues të shoqatave anëtare të ANRD** u ndalën në çështjet e informimit publik dhe transparencës duke shprehur shqetësimin e fermerëve për mungesën e informacionit direkt, të përditësuar dhe në kohën e duhur. Gjithashtu, transparenca u konsiderua si kusht i rëndësishëm për sigurimin e paanshmërisë dhe drejtësisë së procesit të aplikimeve për të shmangur korrupsionin, subjektivizmin dhe për të rritur efektivitetin e skemave. U kërkua me këmbëngulje hartimi i politikave bujqësore dhe rurale të bazuar në qasjen bottom- up dhe respektimi i parimit të subsidiaritetit që nënkupton edhe rritjen e rolit të pushtetit vendor gjatë gjithë procesit të aplikimit të skemave të financimit. Mungesa e dokumenteve të pronësisë dhe mosnjohja e AMTP-ve të pas viteve 90, janë identifikuar si faktorë per uljen e aksesit në aplikimet për fondet IPARD, SARED etj. Përfaqësues të pushtetit vendor bënë thirrje për diversifikimin e ekonomive rurale, ruajtjen e mbrojtjen e resurseve natyrore dhe ekosistemeve. Kjo thirrje u mbështet edhe nga studiues gjenetistë të cilët nënvizuan rëndësinë e ruajtjes dhe mbrojtjes së trashëgimisë gjenetike të bimëve e cila është faktor mbështetës për agroturizmin. Fatkeqësisht, kjo trashëgimi gjenetike po rrezikon zhdukjen.

**Përfaqësues i zyrës së FAO-s**, z. Arben Kipi, theksoi nevojën e një sistemi monitorimi dhe vlerësimi të impaktit të IPARD dhe skemave të mbështetjes kombëtare. Ai gjithashtu theksoi rëndësinë e shfrytëzimit të rrjetit të ngritur të shoqatave për zhvillimin rural për të zbatuar më mirë me qasjen LEADER. Për këtë FAO do të përdorë një projekt të Qeverisë Italiane për gratë në zonat rurale. Po kështu u theksua nevoja e diversifikimit të prodhimit bujqësor, konsolidimit të tokës si edhe nevoja për rishikimin e ligjit të kooperativave, gjë që tashmë i është kërkuar Ministrisë së Bujqësisë dhe Zhvillimit Rural.

**Përfaqësuesja e Agjensisë së zhvillimit bujqësor dhe rural,** Jolanda Shtimja duke vlerësuar rëndësisnë e Tryezës kombëtare, fillimisht kërkuoi ndarjen e përgjegjësive të AZHBR-së si institucion zbatues nga ato të institucioneve politikëbërëse. Duke evidentuar punën e bërë në lidhje me transparencën e proceseve të aplikimit tek skemat megjithë stafin e kufizuar, znj. Shtimja përmendi edhe aspektet pozitive të skemave kombëtare 2018, të tilla si buxheti i rritur, aplikimet me 0 dokumenta, masat e diversifikimit ekonomik etj. Këtu u kërkua bashkëpunim me rrjetin për përmirësimin e performancës dhe efektivitetit të punës së tyre. Gjithashtu, ajo ndau me pjesëmarrësit evidenca në lidhje me nr.e aplikimeve dhe fituesit e mbështetjes etj.

Në përfundim të diskutimeve të pjesëmarrësve e morri fjalën edhe **përfaqësuesi i Delegacionit të BE-së në Tiranë,** Mr. Razvan Ghitescu, Menaxher Programi për Bujqësinë dhe Zhvillimin Rural. Në fjalën e tij në përmbyllje të aktivitetit, z. Ghitescu shprehu shqetësimin për buxhetin e ulët kombëtar për sektorin duke theksuar se financimet e IPARD II nuk duhet të shihen si komplementare për politikat e sektorit. Në lidhje me çështjet e ngritura dhe të trajtuara në Letrën e Pozicionimit ai u bëri ftesë autoriteteve publike dhe gjithë partnerëve social-ekonomikë të dialogojnë për të gjetur zgjidhje të mundshme. Ndërsa në lidhje me masën e zbatimit të qasjes Leader në kuadër të IPARD II, z. Ghitescu u bëri thirrje autoriteteve respektive të ndajnë me partnerët social-ekonomikë një parashikim të planit mbi akreditimin e masës dhe për promovimin e dialogut me të gjithë aktorët e interesuar. “Partneriteti i fortë dhe transparenca e sistemit janë ndër parimet themelore për zbatimin e suksesshëm të programit IPARD II.

**Në përfundim të diskutimeve, Kryetari i Bordit të ANRD theksoi** rëndësinë e përfshirjes së të gjithë aktorëve ruralë në qeverisjen e bujqësisë dhe zhvillimit rural. Megjithëse ANRD përpiqet të luajë si duhet rolin e saj në fushën e advokacisë, politikëbërësve u ka munguar interesi për njohjen me problemet e evidentuara në letrën e pozicionimit të hartuar prej saj. Ndaj momentalisht kërkohet kontributi i MZHBR për të përcjellë problematikën e evidentuar në Letrën e Pozicionimit. Gjithashtu, z. Hroni ngriti shqetësimin në lidhje me mungesën e progresit në miratimin e GLV-ve , duke supozuar se arsyet e vonesës janë thjesht korruptive. Z. Hroni këmbënguli për nevojën e përpjekjve proaktive për përgatitjen e kushteve për thithjen e fondeve të IPARD II (për masën LEADER) nëpërmjet krijimit dhe konsolidimit të GLV-ve për të shmangur subjektivitetin dhe korrupsionin si edhe për të rritur aksesin tek këto fonde.